PMIndiaData/PMIndiaSum huggingface dataset:
وزیراعظم نے  اجتماعی ای-گرِہ پرویش  کو دیکھا؛ پلامو ، جھارکھنڈ میں ترقیاتی منصوبوں کا سنگ بنیاد رکھا

نئی دہلی۔ 05 جنوری آج وزیر اعظم جناب نریندر مودی نے پلامو ، جھار کھنڈ کا دورہ کیا۔ انہوں نے پردھان منتری ہاؤسنگ سکیم کے تحت 25000 مستفید ہونے والوں کے ای-گرِہ پرویش کا مشاہدہ کیا ۔ انہوں نے اتر کویل (منڈل ڈیم) منصوبے، کنہرسون پائپ لائن آبپاشی منصوبہ کے تجدید اور مختلف آبپاشی کے نظام اور متعلقہ لائنوں کے کاموں کو مستحکم کرنے کے لئے سنگ بنیاد رکھا۔ وزیراعظم نے کہا کہ ان منصوبوں پر 3500 کروڑ روپے کی لاگت آئے گی۔ اس موقع پر عوامی اجتماع کو خطاب کرتے ہوئے، وزیراعظم نے کہا کہ یہ منصوبے آبپاشی کی قیمت کو کم کر کے کسانوں کی آمدنی بڑھانے کی حکومت کی کوششوں کا ایک اہم حصہ ہے۔ وزیر اعظم نے کہا کہ اتر کویل (منڈل ڈیم) منصوبے تقریبا 47 سالوں سے نامکمل رہا ہے۔ انہوں نے کہا کہ یہ اس علاقے کے کسانوں کے تئیں ایک قسم کی مجرمانہ غفلت ہے۔ وزیر اعظم نے کسانوں کو در پیش مسائل کو حل کرنے کی ایماندارانہ کوشش کے لئے اپنے عزم کا اعادہ کیا۔ انہوں نے کہا کہ 99 سے زائد آبپاشی کے منصوبے جو دہائیوں سے رکے ہوئے تھے ان میں 90000 کروڑ روپے کی لاگت سے تیز ی لائی جا رہی ہے۔ انہوں نے کہا کہ مرکزی حکومت کسانوں کو ‘اَن داتا’ تصور کر کے ان کی ترقی کے لئے مضبوطی سے کام کر رہی ہے ۔ وزیر اعظم نے کہا کہ زراعت اور کسانوں کے لئے ایک نئی سوچ کے ساتھ کام کرتے ہوئے، حکومت زراعت سے متعلق مسائل کو حل کرنے کی کوشش کر رہی ہے۔ پردھان منتری ہاؤسنگ سکیم کے تحت دیے گئے 25000 گھروں کا حوالہ دیتے ہوئے وزیر اعظم نریندر مودی نے کہا کہ اس اسکیم کا مقصد سبھی کو 2022 تک رہائش فراہم کرنا ہے۔ اس منصوبے کے بارے میں تفصیل سے وضاحت کرتے ہوئے وزیر اعظم نے بتایا کہ یہ اسکیم پچھلی دیگر اسکیموں سے کیسے مختلف ہے۔ وزیراعظم نے کہا کہ اب مستفید ہونے والوں کا انتخاب زیادہ شفاف طریقے سے کیا جاتا ہے اور ان کے انتخاب کے بعد، آن لائن رجسٹریشن، ان کے بینکوں کے اکاؤنٹ کی تصدیق کے بعد براہ راست ان کے اکاؤنٹ میں منتقل کیا جاتا ہے۔ انہوں نے کہا کہ پردھان منتری ہاؤسنگ سکیم کے تحت تعمیر کردہ گھروں کے معیار کی نگرانی کے لئے ایک نیا نظام تیار کیا گیا ہے۔ اس میں فوٹوگرافی اور جیو ٹیگنگ شامل ہے۔ انہوں نے کہا کہ جو گھر دیے جا رہے ہیں ان میں بجلی، رسوئی گیس کے کنکشن اور بیت الخلاء کی سہولتیں دستیاب ہیں۔ وزیر اعظم نے کہا کہ ان گھروں کے متبادل ڈیزائن بھی دستیاب ہیں اور ان گھروں کا رقبہ بھی بڑھا دیا گیا ہے۔ گھروں کی تعمیر میں مقامی ساز و سامان کو استعمال کرنے کی کوششیں بھی کی جاتی ہیں۔ انہوں نے کہا کہ تعمیر کی رفتار کو تیز کرکے تقریبا پانچ سال سے کم کی مدت میں تقریبا 1.25 کروڑ گھر تعمیر کیے گئے ہیں۔ انہوں نے کہا کہ ایک گھر کی تعمیر کا اوسط وقت کم ہوگیا ہے اور اب 18 ماہ کے بجائے12 مہینے میں گھر تعمیر کیے گئے ہیں۔ وزیر اعظم نے کہا کہ اب اس اسکیم سے مستفید ہونے والوں کے اکاؤنٹ میں 1.2 لاکھ روپے پہنچ رہے ہیں۔ انہوں نے کہا کہ اس سے پہلے یہ رقم صرف 70000 روپے تھی ۔ وزیر اعظم نے کہا کہ غریبوں کی مجموعی طور پر بااختیار بنانے کے لیے یہ گھر ایک ذریعہ بن رہا ہے۔ انہوں نے کہا کہ آزادی کے بعد پہلی بار، حکومت اب متوسط طبقے کی رہائش کی ضروریات پر غور کر رہی ہے اور انہیں مالی امداد کے ساتھ شرح سود پر راحت فراہم کی جا رہی ہے۔ وزیر اعظم نے کہا کہ تین مہینے قبل جھارکھنڈ سے پہلا پردھان منتری جن آروگیہ منصوبہ شروع کیا گیا تھا، آج اس منصوبے کے تحت لاکھوں افراد کو طبی امداد فراہم کی جا رہی ہے۔ انہوں نے کہا کہ چھ لاکھ سے زائد لوگوں نے پہلے 100 دنوں میں اس سے مستفید ہوئے اور آج روزانہ اس سے 10000 افراد مستفید ہو رہے ہیں۔
وزیراعظم نے آساڑھ پورنیما کےمقدس موقع پربھگوان بدھ کی عظیم تعلیمات کو یادکیا

وزیراعظم جناب نریندر مودی نے آساڑھ پورنیما کے مقدس موقع پر لوگوں کو مبارکباددی ہے۔ جناب نریندر مودی نے بھگوان بدھ کی عظیم تعلیمات کا بھی ذکر کیا وزاراعظم نے ٹوئیٹ کیا : ‘‘آساڑھ پورنیما کے مقدس موقع پر مبارکباد! ہم بھگوان بدھ کی عظیم تعلیمات کو یادکرتے ہیں اور ایک منصفانہ اور ہمدردانہ معاشرے کے ،اُن کے بصیرت افروز وژن کو حقیقت کی شکل دینے سے متعلق اپنے عز م کا اعادہ کرتے ہیں۔
وزیر اعظم نے سِسّو، ہماچل پردیش میں ’آبھار سماروہ‘ میں حصہ لیا

نئی دہلی، 03 اکتوبر 2020: وزیر اعظم جناب نریندر مودی نے آج ہماچل پردیش میں واقع لاہول اور اسپیتی، سِسّو میں ’آبھارت سماروہ‘ میں حصہ لیا۔ سرنگ کے تغیراتی اثرات وزیر اعظم نے وہاں کے اپنے اس وقوت کے دورے کو یاد کیا جب وہ کاریہ کرتا کے طور پر کام کرتے تھے، انہوں نے روہتانگ کے طویل رستے کے سفر اور موسم سرما کی وجہ سے روہتانگ پاس کے بند ہوجانے سے عوام کو ہونے والی مشکلات کابھی مشاہدہ کیا۔ انہوں نے ان دنوں جناب ٹھاکر سین نیگی سے ہوئی اپنی بات چیت کو بھی یاد کیا۔ انہوں نے کہا کہ سابق وزیر اعظم جناب اٹل بہاری واجپئی ان مشکلات سے بخوبی واقف تھے، اور اسی وجہ سے انہوں نے سال 2000 میں سرنگ کی تعمیر کا آغاز کیا تھا۔ وزیر اعظم نے بتایا کہ 9 کلو میٹر طویل سرنگ سے 46۔45 کلو میٹر طویل فاصلہ ختم ہوچکا ہے۔ انہوں نے اس بات کو اجاگر کیا کہ اس سرنگ کے تغیراتی اثرات کے باعث اس خطے کے عوام کی زندگیاں بدلنے والی ہیں۔ انہوں نے کہا کہ یہ سرنگ لاہول ۔ اسپیتی اور پنگی کے عوام کے لئے فائدہ مند ثابت ہوگی جن میں کاشتکار، باغبانی اور مویشی پالن سے وابستہ افراد ، طلبا، کاروباری حضرات وغیرہ شامل ہیں۔ زرعی پیداوار فوری طور پر منڈی میں پہنچنے کی وجہ سے خراب ہونے سے محفوظ رہ سکیں گی۔ یہ اس خطے کے چندرمکھی آلوؤں کو نئی منڈیوں اور نئے خریداروں تک پہنچانے میں مددگا رثابت ہوگی۔ یہ سرنگ اس علاقے میں پیدا ہونے والی جڑی بوٹیوں اور مصالحوں کی دور تک رسائی اور دنیا بھر میں ان کی پہچان بنانے میں مددگار ثابت ہوگی۔ اس کے علاوہ، انہوں نے کہا کہ یہ سرنگ ان کنبوں کی پریشانیوں کو بھی دور کرے گی جو اپنے بچوں کی تعلیم کے لئے باہر کے علاقوں کی طرف رجوع کرتے ہیں۔ سیاحت اور روزگار کے مواقع میں اضافہ وزیر اعظم نے خطے کے زبردست سیاحتی مضمرات کے بارے میں بات کی۔ انہوں نے کہا کہ دیو درشن اور بدھ درشن کے سنگم کے طور پر لاہول ۔ اسپیتی میں ایک نئے طول و عرض کا اضافہ ہونے جا رہا ہے۔ اس سے دنیا بھر کے لوگوں کی تابو موناسٹری تک رسائی آسان ہو جائے گی۔ انہوں نے کہا کہ یہ پورا خطہ مشرقی ایشیا اور دنیا کے دیگر ممالک کے بودھ مذہب کے پیرو کاروں کے لئے بڑا مرکز بنے گا۔ انہوں نے کہا کہ سیاحت میں اضافے سے روزگار کے متعدد مواقع پیدا ہوں گے۔ آخری میل تک رسائی وزیر اعظم مودی نے کہا کہ اٹل سرنگ حکومت کی اس عہد بستگی کی علامت ہے کہ ترقی کے فوائد ہر ایک شہری تک پہنچیں۔ انہوں نے کہا کہ پہلے لاہول۔ اسپیتی اور اسی طرح کے دیگر علاقوں کے عوام کو ان کے حال پر چھوڑ دیا گیا تھا کیونکہ یہ علاقے چند لوگوں کے سیاسی مفادات کی تکمیل نہیں کرسکے تھے۔ تاہم، ملک اب نئی سوچ کے ساتھ کام کر رہا ہے، اور اب پالیسی ووٹو ں کی تعداد کی بنیاد پر وضع نہیں کی جاتیں بلکہ کوشش اس امر کو یقینی بنانے کی ہوتی ہے کہ کوئی بھی بھارتی محروم نہ رہ جائے۔ وزیر اعظم نے کہا کہ لاہول ۔ اسپیتی تبدیلی کی بہت بڑی مثال ہے کیونکہ اس علاقے میں وہ اضلاع بھی شامل ہیں جہاں ہر گھر پائپ سے جل کو یقینی بنایا گیا ہے۔ وزیر اعظم مودی نے دلتوں، قبائلیوں، مظلومین اور دبے کچلے افراد کے لئے ضروری بنیادی سہولیات دستیاب کرانے کے سلسلے میں حکومت کی عہد بستگی کا اعادہ کیا۔ انہوں نے دیہی برق کاری، ایل پی جی گیس کنکشن کی دستیابی، بیت الخلاء جیسی سہولیات کی تعمیر، آیوشمان بھارت یوجنا کے توسط سے علاج کی سہولیات کے تئیں احکومت کی کوششوں کا ذکر کیا ۔ انہوں نے اپنے تبصرے کے آخر میں عوام سے کورونا وائرس کے خلاف بیداری بنائے رکھنے کی اپیل بھی کی۔
وزیراعظم 18 نومبر کو ’’بلارکاوٹ قرض کی ترسیل اور  اقتصادی ترقی کے لئے تال میل کے قیام‘‘ پر  کانفرنس سے خطاب کریں گے

وزیراعظم جناب نریندر مودی 18 نومبر 2021 کو دوپہر 12 بجے نئی دہلی کے اشوک ہوٹل میں ’’بلارکاوٹ قرض کی ترسیل اور اقتصادی ترقی کے لئے تال میل کا قیام‘‘ پر کانفرنس کے اختتامی اجلاس سے خطاب کریں گے۔ اس کانفرنس کا انعقاد 17 اور 18 نومبر 2021 کو وزارت خزانہ کے مالی خدمات کے محکمے کے ذریعے کیا جا رہا ہے۔ اس میں وزارتوں، بینکوں ، مالی اداروں اور صنعت کے نمائندے شرکت کریں گے۔ اس موقع پر مرکزی وزیر خزانہ بھی موجود ہوں گی۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ش ح۔و ا۔ ق ر 12991U-
وزیر اعظم نے  برطانیہ  کے وزیر اعظم کا عہدہ سنبھالنے  پر رشی سونک سے بات کی

وزیراعظم جناب نریندر مودی نے رشی سونک سے بات کی اور برطانیہ کا وزیر اعظم بننے پر انہیں مبارکباد دی۔ وزیراعظم نے ٹوئٹ کیا؛ ’’آج @RishiSunak سے بات کرکے خوشی ہوئی۔ انہیں برطانیہ کے وزیر اعظم کا عہدہ سنبھالنے پر مبارکباد دی۔ ہم اپنی جامع اسٹریٹجک پارٹنرشپ کو مزید مضبوط کرنے کے لیے مل کر کام کرتے رہیں گے۔ ہم نے جامع اور متوازن ایف ٹی اے کو جلد حتمی شکل دینے کی اہمیت پر بھی اتفاق کیا۔‘‘
وزیراعظم نے  پنڈت مدن موہن مالویہ کو ان کے یوم پیدائش  پر  خراج عقیدت پیش کیا

وزیراعظم جناب نریندر مودی نے پنڈت مدن موہن مالویہ کو ان کے یوم پیدائش پر خراج عقیدت پیش کیا ہے۔ وزیراعظم نے کہا ’’ کاشی ہندو یونیورسٹی کے بانی اور کثیر جہتی صلاحیت رکھنے والے مہا منا پنڈت مدن موہن مالویہ جی کوان کے یوم پیدائش پر شت شت نمن۔ انہوں نے اپنی پوری زندگی کو معاشرے کی اصلاح اور ملک کی خدمت کےلئے وقف کردیا تھا۔ ملک کے لئے ان کی خدمات پیڑھی در پیڑھی کو تحریک دیتی رہے گی‘‘۔ ۔۔۔۔۔۔۔۔۔۔۔ م ن۔ا گ۔ن ا۔
وزیراعظم نے ڈاکٹر اے پی جے عبدالکلام کو ان کے یوم پیدائش  پر خراج عقیدت پیش کیا

نئی دہلی :15 ؍اکتوبر2021: وزیر اعظم جناب نریندر مودی نے بھارت کے سابق صدر جمہوریہ ڈاکٹر اے پی جے عبدالکلام کو ان کے یوم پیدائش پر خراج عقیدت پیش کیا ہے۔ وزیراعظم نے ایک ٹویٹ میں کہا؛ میزائل مین کے طور پر معروف ملک کے سابق صدرجمہوریہ ڈاکٹر اے پی جے عبدالکلام جی کو ان کی جینتی پر سلام عقیدت ۔ انہوں نے اپنی زندگی بھارت کو مضبوط ، خوشحال اور اہل بنانے میں وقف کر دی۔ ہم وطنوں کے لیے وہ ہمیشہ باعث تحریک رہیں گے ۔ ‘‘
وزیر اعظم سمندری طوفان امفن کے پیشِ نظر صورتِ حال کا جائزہ لینے کے لئے کل مغربی بنگال اور اڈیشہ کا دورہ کریں گے

نئی دلّی ،22 مئی /وزیر اعظم جناب نریندر مودی سمندری طوفان امفن کے پیشِ نظر صورتِ حال کا جائزہ لینے کے لئے کل مغربی بنگال اور اڈیشہ کا دورہ کریں گے ۔ وزیر اعظم کے دفتر نے ایک ٹوئیٹ میں کہا ہے کہ " کل وزیر اعظم نریندر مودی سمندری طوفان امفن کے پیش نظر صورتِ حال کا جائزہ لینے کے لئے مغربی بنگال اور اڈیشہ کا دورہ کریں گے ۔ وہ فضائی سروے کریں گے اور جائزہ میٹنگوں میں شرکت کریں گے ، جن میں راحت اور باز آباد کاری کے پہلوؤں پر تبادلۂ خیال کیا جائے گا ۔ " ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( م ن ۔ و ا ۔ ع ا )
کینٹکی کے گورنر، جناب ماٹ بیوین کی وزیراعظم سے ملاقات

نئی دہلی ،18جنوری :کینٹکی کے گورنر، جناب ماٹ بیوین نے گذشتہ روز گاندھی نگرمیں وزیراعظم ، جناب نریندرمودی سے ملاقات کی ۔ وزیراعظم نے بھارت اورامریکہ کے مابین تجارت وسرمایہ کاری ، اور شراکت داری حکمت عملی کے شعبے سمیت ، بھارت اورامریکہ کے مابین بڑھتے ہوئے تعلقات پر خوشی کا اظہار کیا۔ انھوں نے بھارت میں مینوفیکچرنگ شعبے میں امریکہ کی سرمایہ کاری کو فروغ دینے کا خیرمقدم کیااورامریکی کمپنیوں کو میک ۔ ان ۔ انڈیا کے لئے مزید مواقع تلاش کرنے کے لئے دعوت دی ۔ گورنرموصوف نے کینٹکی اوربھارت کے مابین تجارت اور سرمایہ کاری فروغ دینے کی تفصیلات سے وزیراعظم کو واقف کرایا۔ انھوں نے ریاست کینٹکی سمیت امریکہ میں ہندوستانی پیشہ وران کے تعاون کا خیرمقدم کیا۔ ۔۔۔۔۔۔۔۔۔۔۔۔۔۔۔۔ ۔م ن ۔ ع آ) (
وزیراعظم نریندرمودی نے آسٹریلیا کے وزیراعظم عزت مآب جناب اسکاٹ موریسن سے فون پر گفتگو کی

وزیراعظم جناب نریندر مودی نے آسٹریلیا کے وزیراعظم عزت مآب جناب اسکاٹ موریسن سے فون پر گفتگو کی۔ وزیراعظم نریندرمودی موصوف نے اس موقع پر اپنی اور اپنے ملک ہندوستان کی جانب سے آسٹریلیا کے جنگلوں میں طویل مدت تک ہونے والے آتش زدگی میں ہوئے جانی ومالی نقصان پر گہرے رنج وغم کا اظہار کیا۔جناب مودی نے اس موقع پر آسٹریلیا اور حالیہ آتش زدگی کا بہادری سے مقابلہ کرنے والے آسٹریلیائی عوام کو ہر ممکن امداد وحمایت کی پیشکش کی۔ حالیہ دنوں میں ہندوستان اور آسٹریلیا کے باہمی مراسم میں ہونے والے اضافے پر اطمینان اور تشفی کا اظہار کرتے ہوئے وزیراعظم جناب مودی نے آسٹریلیا کے ساتھ ہندوستان کی کلیدی شراکت داری کو مزید مستحکم کرنے کے عہد کا اعادہ کیا۔ اس سلسلے میں انہوں نے کہا کہ وہ آسٹریلیا کے وزیراعظم کا ہندوستان میں خیرمقدم کرنے کے منتظر ہیں اور وہ جب بھی اپنی سہولت کے لحاظ سے جب بھی ہند وستان کے دورے پر آئیں گے، وہ ان کا خیرمقدم کیاجائے گا۔ جناب مودی نے اس موقع پر آسٹریلیا کے وزیراعظم جناب موریسن اور آسٹریلیا کے عوام کو سال 2020 کے باقی ماندہ دنوں کے لیے نیک خواہشات کا بھی اظہار کیا۔ ۔۔۔۔۔۔۔۔۔۔۔ م ن ۔س ش۔ ت ع۔
وزیر اعظم نے خواتین کی 60 کلوگرام باکسنگ میں کانسے کا تمغہ جیتنے پر جیسمین کو مبارکباد دی

وزیر اعظم جناب نریندر مودی نے برمنگھم سی ڈبلیو جی 2022 میں خواتین کی 60 کلوگرام باکسنگ میں کانسے کا تمغہ جیتنے پر جیسمین کو مبارکباد دی ہے۔ ایک ٹویٹ میں، وزیر اعظم نے کہا؛ ”سی ڈبلیو جی میں ہندوستانی کھلاڑی مختلف کھیلوں میں شاندار کارکردگی کا مظاہرہ کر رہے ہیں۔ خوشی ہے کہ جیسمین لمبوریا نے باکسنگ میں کانسے کا تمغہ جیتا ہے۔ ان کی کھیلوں کی کامیابی ہندوستانی باکسنگ کے مستقبل کے لیے اچھی علامت ہے۔ دعا ہے کہ وہ آنے والے سالوں میں مزید کامیابی حاصل کرتی رہیں۔ #Cheer4India“
یوم تھریوولیور پر وزیر اعظم نےمقدس  شخصیت تھریوولیور کوسلام عقیدت پیش کیا

وزیر اعظم نے جناب نریندر مودی نے یوم تھریوولیور کے موقع پر مقدس شخصیت کو سلام عقیدت پیش کیا۔ اپنے ایک ٹوئٹ میں وزیر اعظم نے کہا‘‘یوم تھریوولیور کے موقع پر میں مقدس شخصیت تھریوولیور کو اپنا سلام عقیدت پیش کرتا ہوں۔اُن کی فکر اور کام سے اُن کی علمیت کا اظہار ہوتا ہے ، ساتھ ہی اس بات کا بھی کہ اُنہیں عقل و فہم سے نوازا گیا تھا۔لوگ نسل در نسل ان کے خیالات سے مثبت طورپر متاثر ہوتے رہے ہیں۔میں ملک بھر کی نوجوان نسل سے یہ کہنا چاہوں گا کہ وہ کورال(Kural) کا مطالعہ کریں۔’’
وزیر اعظم نے جناب بھگونت مان کو پنجاب کے وزیر اعلیٰ کے طور پر حلف لینے پر مبارکباد پیش کی

نئی دہلی، 16 مارچ 2022: وزیر اعظم جناب نریندر مودی نے جناب بھگونت مان کو پنجاب کے وزیر اعلیٰ کے طور پر حلف لینے پر مبارکباد پیش کی ہے۔ ایک ٹوئیٹ میں، وزیر اعظم نے کہا؛ ’’پنجاب کے وزیر اعلیٰ کے طور پر حلف لینے پر جناب @ بھگونت مان جی کو مبارکباد۔ ہم پنجاب کی ترقی اور ریاست کے عوام کی فلاح و بہبود کے لیے مل جل کر کام کریں گے۔‘‘
وزیر اعظم 30 جنوری کو سورت اور ڈانڈی گجرات کا دورہ کریں گے

وزیر اعظم سورت ایئرپورٹ پر ٹرمنل عمارت کی توسیع کے لئے سنگ بنیاد رکھیں گے وزیر اعظم سورت میں نیو انڈیا یوتھ کنکلیو میں شرکت کریں گے اور ڈانڈی میں نیشنل سالٹ ستیہ گرہ میموریل کو قوم کے نام منسوب کریں گے نئی دہلی،29جنوری 2019؍وز یر اعظم جناب نریندر مودی 30جنوری 2019ء کو گجرات کے سورت اور ڈانڈی کا دورہ کریں گے۔ اپنے دورے کے دوران وزیر اعظم سورت ہوائی اڈے پر ٹرمنل کی عمارت کی توسیع کے لئے سنگ بنیاد رکھیں گے۔ٹرمنل کی یہ عمارت 354کروڑ روپے کی لاگت سے 25,500 مربعہ میٹر رقبہ میں تعمیر کی جارہی ہے۔یہ ماحولیات دوست ، پائیدار عمارت ہوگی ،جس میں شمسی توانائی اور ایل ای ڈی لائٹنگ کا استعمال ہوگا۔اس توسیعی عمارت کی تعمیر کی تکمیل کے بعد ہوائی اڈے کی صلاحیت 1800سے زائد مسافروں کی آمدو رفت تک پہنچ جائے گی۔ سورت ہوائی اڈہ ۔ احمد آباد اور وڈوڈرا کے بعد ہوائی جہازوں کے آمدو رفت اور مسافروں کے ٹریفک دونوں اعتبار سے گجرات میں تیسرا مصروف ترین ہوائی اڈہ ہے۔ ترقی کے لئے بنیادی ڈھانچے کی توسیع حکومت کی ترجیحات میں سے ایک رہی ہے۔متعدد شعبوں میں متعدد اقدامات کئے گئے ہیں اور ہوابازی کا شعبہ ان میں سے ایک ہے۔گجرات میں شہری ہوابازی کے بنیادی ڈھانچے کو نہ صرف مستحکم کیا گیا ہے، بلکہ ہوائی کنکٹی ویٹی کو بھی بڑھایا گیا ہے۔ ان میں اڑان اسکیم کے ذریعے کنڈلا سے ممبئی تک اور پوربندر سے احمد آباد اور ممبئی تک کی کنکٹی ویٹی شامل ہے۔راجکوٹ کے ہیراسر میں گرین فیلڈ ایئرپورٹ کی تیاری ، احمد آباد اور وڈوڈرا میں نئے اے ٹی سی ٹاور؍ٹیکنیکل بلاک کی تعمیر بھی ان میں شامل ہے۔ سورت میں وزیر اعظم نیو انڈیا یوتھ کنکلیو میں نوجوانوں کے ساتھ بات چیت کریں گے۔وہ یہاں سری متی رسیلا بین ، سیونتی لال شاہ وینس اسپتال اور یہاں آنے کی سہولیات کا بھی افتتاح کریں گے۔ وزیر اعظم کا اگلا پڑاؤ گجرات کے نوساری ضلع میں واقع ڈانڈی میں ہوگا۔ یہاں وہ باپو کی برسی کے موقع پر نیشنل سالٹ ستیہ گرہ میموریل کو قوم کے نام منسوب کریں گے۔یہاں مہاتماگاندھی اور ان 80 ستیہ گرہوں کے مجسمے میں ہیں، جنہوں نے تاریخی سالٹ مارچ کے دوران ان کے ساتھ مارچ کیا تھا۔میموریل میں تین دیواریں ہیں ، جن پر 1930 کے تاریخی نمک مارچ سے لے کر متعدد واقعات اور کہانیاں درج ہیں۔ وزیر اعظم میموریل میں سے گزرتے ہوئے عوامی جلسے سے خطاب کریں گے۔ نمک ستیہ گرہ مارچ جو 1930 ء کے ڈانڈی مارچ کے طورپر جانا جاتا ہے، وہ ہندوستان کی جنگ آزادی کی تاریخ کا ایک اہم واقعہ ہے۔ یہ دن برطانوی حکومت کے خلاف سول نافرمانی تحریک کا حصہ ہے۔ مہاتما گاندھی کی قیادت میں 80 ستیہ گرہوں نے احمد آباد کے سابرمتی آشرم سے 241 میل تک مارچ کرکے ساحلی گاؤں ڈانڈی پہنچے تھے اور وہاں برطانیہ کے ذریعے نافذ نمک قانون کو توڑتے ہوئے سمندر کے پانی سے نمک بنایاتھا۔ یہ رواں ماہ کے دوران وزیر اعظم کا گجرات کا دوسرا دورہ ہوگا۔ وزیر اعظم اس سے قبل 19جنوری 2019ء کو ہزیرا کے آرمرڈ سسٹم کمپلیکس کو قوم کے نام منسوب کرنے کے لئے سورت کا دورہ کیا تھا۔انہوں نے 18-17جنوری 2019ء کو گجرات کے گاندھی نگر میں منعقدہ وابئرنٹ گجرات سمٹ میں شرکت کی تھی۔ م ن۔ش س۔ن ع))
وزیر اعظم نریندر مودی اور تنزانیہ کے صدر عالی جناب ڈاکٹر جان پومبی جوزف میگوفولی کے درمیان فون پر تبادلۂ خیال

وزیر اعظم جناب نریندر مودی نے یونائیٹیڈ ریپبلک آف تنزانیہ کے صدر عالمی جناب ڈاکٹر جان پومبی جوزف میگوفولی کے ساتھ آج فون پر بات چیت کی۔ وزیر اعظم نے جولائی 2016 میں دارالسلام کے اپنے دورے کا ذکر کیا اور اس بات کی اہمیت پر زور دیا کہ ہندوستان تنزانیہ کے ساتھ اپنے روایتی دوستانہ تعلقات کو کافی اہمیت دیتا ہے۔ انہوں نے تنزانیہ کو اس کے ترقی کے سفر میں مدد دینے کے بھارت کے عزم کو دہرایا۔ انہوں نے تنزانیہ حکومت اور وہاں کے عوام کی امنگوں اور ضرورت کے مطابق اس سفر کو آگے جاری رکھنے میں بھارت کے تعاون کو بھی دہرایا۔ وزیر اعظم نے کووڈ-19 کے پیش نظر تنزانیہ کے بھارتی شہریوں کی وطن واپسی کے لئے تنزانیہ کے حکام کی طرف سے فراہم کی گئی صدر ڈاکٹر میگوفولی کا شکریہ ادا کیا۔ دونوں لیڈروں نے مجموعی باہمی تعلقات کا جائزہ لیا اور ہندوستان اور تنزانیہ کے درمیان بڑھتی ہوئی ترقیاتی شراکت داری، تعلیمی رشتوں اور تجارت کے علاوہ سرمایہ کاری کے فروغ پر اطمینان کا اظہار کیا۔ اس کے علاوہ دونوں رہنماؤں نے ان شعبوں میں تعلقات کے رجحانات کو مزید تیز کرنے کے امکانات پر بھی گفتگو۔ وزیر اعظم نے اس سال کے آخر میں تنزانیہ میں صدارتی اور پارلیمانی چناؤ کے لئے عالمی جناب صدر میگوفولی اور تنزانیہ کے عوام کے تئیں اپنی بہترین اور نیک خواہشات کا اظہار کیا۔ ……………………………………………………… م ن، ح ا، ع ر
وزیر اعظم نے سی ایس آئی آر کے یوم تاسیس کے موقع پر اس کے عملے کو مبارکباد پیش کی

نئی دہلی، 26 ستمبر، 2020: وزیر اعظم جناب نریندر مودی نے کونسل فار سائنس اینڈ انڈسٹرئیل ریسرچ (سی اییس آئی آر) کے یوم تاسیس کے موقع پر اس کے عملے کو مبارکباد پیش کی ہے۔ ایک ٹوئیٹ میں وزیر اعظم نے کہا، ’’سی ایس آئی آر کے یوم تاسیس کے موقع پر اس سے وابستہ تمام افراد کو مبارکباد۔ سی ایس آئی آر بھارت میں سائنسی تحقیق اور اختراع کو پروان چڑھانے میں سب سے آگے ہے۔ انہوں نے کووِڈ۔19 کے خلاف جنگ میں بھی اہم کردار ادا کیا ہے۔ سی ایس آئی آر کو ان کے مستقبل کی کوششوں کے لئے نیک خواہشات۔‘‘
وزیراعظم نے پی ایم-سوندھی اسکیم کے نفاذ کاجائزہ لیا

اسکیم میں مکمل طور سے ڈیجیٹل لین دین کرنے والے خوانچہ فروشوں (اسٹریٹ وینڈرس) کو ترغیبات ملنی چاہئے:وزیراعظم اسکیم کو صرف قرض دینے کیلئے نہیں بلکہ خوانچہ فروشوں کی جامع ترقی اور اقتصادی فروغ کے تناظر میں دیکھا جاناچاہئے:وزیراعظم وزیراعظم جناب نریندر مودی نے آج ہاؤسنگ اور شہری اُمور کی وزارت کی پی ایم-سوندھی اسکیم کے نفاذ کاجائزہ لیا۔ اس میں مطلع کیا گیا کہ اسکیم کے لئے 2.6 لاکھ درخواستیں موصول ہوچکی ہیں۔ 64 ہزار سے زائددرخواستوں کو منظوری مل چکی ہے اور5500 سے زائد درخواستوں کو ادائیگی کردی گئی ہے۔ انہوں نے شفافیت، جوابدہی اور رفتار کو یقینی بنانے کیلئے اسکیم کے نفاذ کیلئے ایک ویب پورٹل اور موبائل ایپ کے توسط سے شروع سے آخر تک آئی ٹی حل کے استعمال پر اپنے اطمینان کا اظہار کیا۔ غور طلب ہے کہ اسکیم کے بلاروکاوٹ نفاذ کیلئے ہاؤسنگ اور شہری اُمور کی وزارت موبائل ایپلی کیشن سمیت ایک مکمل آئی ٹی حل پرکام کررہی ہے۔ اس پر وزیراعظم نے کہا کہ اسکیم میں خوانچہ فروشوں (اسٹریٹ وینڈرس) کے ذریعے شروع سے آخر تک (مکمل طور سے) ڈیجیٹل لین دین کا استعمال کرنے والوں کو ترغیبات ملنی چاہئے۔ اس کے دائرے میں کچے مال کی خرید سے لیکر فروخت کی آمدنی تک ان کا پوراکاروبار ہونا چاہئے۔ اس مقصد کیلئے مناسب ترغیبات اورتربیت فراہم کی جانی چاہئے۔ ڈیجیٹل ادائیگی کے استعمال سے اسٹریٹ وینڈرکا کریڈٹ پروفائل بننے میں بھی مدد ملے گی،جس سے ان کیلئے مستقبل کی مالی ضرورتوں کو پورا کرنا آسان ہوجائیگا۔ وزیراعظم نے کہا کہ اسکیم کوصرف خوانچہ فروشوں کو قرض دینے کے تناظر میں نہیں دیکھاجانا چاہئے بلکہ اسے ان کی جامع ترقی اور اقتصادی فروغ کے طور پر بھی دیکھا جاناچاہئے۔ اس سمت میں ایک قدم سے ان کی مکمل سماجی، اقتصادی تفصیلات حاصل ہو جائے گی، جس سے ضروری پالیسی اقدامات کرنا آسان ہوجائیگا، حقدار لوگوں کو مختلف اسکیموں کے تحت فائدہ پہنچانے کیلئے حکومت ہند کی مختلف وزارتوں کے ذریعے بھی اس ڈیٹاکااستعمال کیا جاسکتا ہے۔ اس میں پی ایم اے وائی-یو کے تحت ہاؤسنگ ، اُجّولا کے تحت رسوئی گیس، سوبھاگیہ کے تحت بجلی، آیوشمان بھارت کے تحت صحت، ڈی اے وائی- این یو ایل ایم کے تحت ہنرمندی، جن دھن کے تحت کھاتہ وغیرہ شامل ہیں۔ پس منظر حکومت ہند نے کاروبار شروع کرنے کیلئے تقریباً 50 لاکھ اسٹریٹ وینڈرس کو ایک سال کی مدت کیلئے 10 ہزار روپئے تک کا بلاضمانت مفت ورکنگ سرمایہ قرض دستیاب کرانے والی پی ایم سوندھی اسکیم کا آغاز کیاہے۔ اچھی ادائیگی کے سلوک اور ڈیجیٹل لین دین کو بڑھاوا دینے کیلئے بالترتیب سود سبسیڈی (7فیصدفی برس) اورکیش بیک (1200 روپئے تک سالانہ) کے طور ترغیبات دی جارہی ہے۔ 24فیصد سالانہ سود پر 10 ہزار روپئے کے قرض کیلئے سود پر سبسیڈی مؤثر طور سے کُل سود کی 30فیصد ہوتی ہے۔ اس لئے مؤثر انداز میں وینڈر کو کسی قسم کا سود نہیں ادا کرنا ہوتا ہے، اس کے بجائے وقت سے ادائیگی اور سبھی وصولی اور ادائیگی کیلئے ڈیجیٹل لین دین کا استعمال کرنےکی صورت میں اسے قرض پر سبسیڈی ملتی ہے۔ یہ اسکیم جلدی یا وقت سے ادائیگی پر آگے اور بڑھا کر قرض دیے جانے پر زور دیتی ہے۔ اسمال انڈسٹریز ڈیولپمنٹ بینک آف انڈیا (ایس آئی ڈی بی آئی) کےآئی ٹی پلیٹ فارم ‘پی ایم سوندھی’ کے ذریعے 2 جولائی 2020 سے قرض دینے کی شروعات ہوگئی ہے۔ ایس آئی ڈی بی آئی اس اسکیم کیلئے تنفیذی ایجنسی ہے۔
اقوام متحدہ کے سکریٹری جنرل کی وزیراعظم سے ملاقات

اقوام متحدہ کےسکریٹری جنرل عزت مآب جناب انٹونیو گٹریس نے گجرات کے کیوڑیا میں آج سویرے وزیراعظم جناب نریندر مودی سے ملاقات کی۔ وزیراعظم اور اقوام متحدہ کے سکریٹری جنرل نے اسٹیچو آف یونٹی پر سردار پٹیل کو گلہائے عقیدت پیش کیے۔ وزیراعظم سے اپنی ملاقات میں اقوام متحدہ کے جنرل سکریٹری نے آب وہوا سے متعلق سرگرم ماحول میں ہندوستان کے جرأتمندانہ اقدامات کی ستائش کی۔ یہ قدم خاص طور پر مشن لائف کے آغاز کے ذریعے اٹھایا گیا ہے جو طرز زندگی میں پائیدار تبدیلی کیلئے ایک عالمی عوامی تحریک ہے۔ وزیراعظم اور اقوام متحدہ کے سکریٹری جنرل نے یوکرین کی جاری صورتحال سمیت کئی عالمی اور علاقائی اُمور پر تبادلہ خیال کیا۔ اقوام متحدہ کے جنرل سکریٹری نے ہندوستان کی جی20 آئندہ کی صدارت کا خیرمقدم کیا اور کہا کہ اقوام متحدہ کا نظام ترقی پذیر ملکوں کے فائدے کیلئے ٹیکنالوجی اور سرمائے کی منتقلی کی خاطر ہندوستان کے ساتھ ملکر کام کرے گا۔ وزیراعظم نے ممبئی پر 11/26 کے دہشت گردانہ حملے کاشکار ہونے والوں کو خراج عقیدت پیش کرتے ہوئے اور دہشت گردی کے مقابلے کے رُخ پر اپنے مضبوط پیغام کے ساتھ ہندوستان کا دورہ شروع کرنے پر اقوام متحدہ کے سکریٹری جنرل کا شکریہ ادا کیا۔ ۔۔۔۔۔۔۔۔۔۔۔ ش ح۔ ع س۔ ع ن۔
یہ ڈیجیٹل انقلاب کی صدی ہے اور نئے زمانے کی اختراعات کی صدی ہے:وزیر اعظم مودی

وزیر اعظم جناب نریندر مودی نے کہا ہے کہ یہ بمسٹیک ملکوں کا کام ہے کہ وہ اس صدی کو ایشیاء کی صدی بنائیں کیونکہ یہ ممالک کل انسانوں کا پانچویں حصہ ہیں اور ان کی مجموعی طاقت 3.8 ٹریلین ڈالر جی ڈی پی کی ہے۔ وزیر اعظم آج ویڈیو کانفرنسنگ کے ذریعے ’پرارمبھ: اسٹارٹ اپ انڈیا انٹرنیشنل سمٹ‘ سے خطاب کر رہے تھے۔ وزیر اعظم نے کہا کہ بمسٹیک ملکوں مثلاً بنگلہ دیش، بھوٹان، بھارت، نیپال، سری لنکا، میانمار اور تھائی لینڈ میں اسٹارٹ اپ کے میدان میں متحرک توانائی پائی جاتی ہے۔ وزیر اعظم نے کہا کہ یہ صدی ڈیجیٹل انقلاب کی صدی ہے اور نئے زمانے کی اختراعات کی صدی ہے۔ یہ اشیاء کی بھی صدی ہے۔ اس لئے ہمارے وقت کا تقاضا ہے کہ مستقبل کی ٹیکنالوجی اور صنعت کار اسی علاقے سے آگے آنے چاہئیں۔ اس کے لیے وزیر اعظم نے زور دیا کہ ایشیائی ممالک جن کے پاس تعاون کا حوصلہ ہے انھیں یہ ذمے داری اٹھانی چاہئے اور آپس میں مل کر کام کرنا چاہیے۔ انھوں نے کہا کہ ان میں کلچر، تہذیب اور تعلقات کا ایک جیسا ورثہ ہے۔ ہم اپنے خیالات، اپنی سوچ بچار اور خیر وعافیت میں ساجھے دار ہیں اس لئے ہماری کامیابی بھی شراکت داری والی ہونی چاہیے۔ یہ ذمے داری قدرتی طور پر بمسٹیک ملکوں پر عائد ہوتی ہے کیونکہ ہم دنیا کی آبادی کے پانچویں حصے کے لیے کام کرتے ہیں۔ وزیر اعظم نے علاقے کے نوجوانوں میں بہت جلد کام کرنے، توانائی اور جوش کے امکانات کا ذکر کیا۔انھوں نے کہا کہ یہی وجہ ہے کہ انھوں نے 2018 کی بمسٹیک چوٹی میٹنگ میں ٹیکنالوجی اور اختراع میں تال میل کی اپیل کی تھی اور ایک بمسٹیک اسٹارٹ اپ اجتماع کی تجویز پیش کی تھی۔ وزیر اعظم نے کہا کہ آج کا اسٹارٹ اپ انڈیا انٹرنیشنل اجتماع اس وعدے کو پورا کرنے کی سمت میں ایک قدم کی حیثیت رکھتا ہے۔ جناب مودی نے علاقے کے بمسٹیک ملکوں کے مابین کنیکٹی ویٹی اور کاروباری تعلقات کو بڑھانےکے لیے کئے جانے والے اقدامات کا ذکر کیا۔ انھوں نے یاد دلایا کہ بمسٹیک وزیروں نے 2018 میں انڈیا موبائل کانگریس میں شرکت کی تھی تاکہ ڈیجیٹل کنیکٹی ویٹی کو فروغ دیا جاسکے۔ اسی طرح دفاع، بحران کے بندوبست، خلاء، زراعت اور کاروبار جیسے شعبوں میں تعاون کا سلسلہ جاری ہے۔ وزیر اعظم نے امید ظاہر کی کہ ’’ان شعبوں میں مضبوط تعلقات سے ہمارے اسٹارٹ اپس کو فائدہ ہوگا جس کے نتیجے میں ایک ویلیو سائکل تشکیل پائے گی یعنی بنیادی ڈھانچے ، زراعت اور کاروبار جیسے شعبوں میں تعلقات اور گہرے ہوں گے جس سے ہمارے اسٹارٹ اپس کے لیے نئے مواقع پیدا ہوں گے۔ جس کے نتیجے میں ان شعبوں میں ترقی ہوگی‘‘۔
کابینہ  نے مکانات اور انسانی بستی کے شعبے میں معلومات اور تکنیکی تعاون کے تبادلے کو فروغ دینے کے لئے ہندوستان اور مراقش کے درمیان مفاہمت نامے کو منظوری دی

نئی دہلی، 27 مارچ 2019، وزیراعظم جناب نریندر مودی کی سربراہی میں مرکزی کابینہ نے آج مکانات اور انسانی بستی کے شعبے میں معلومات اور تکنیکی تعاون کے تبادلے کو فروغ دینے کے لئے ہندوستان اور مراقش کے درمیان ایک مفاہمت نامے کو منظوری دے دی ہے جس پر فروری 2019 میں دستخط کئے گئے تھے۔ اس مفاہمت نامے کے نفاذ سے مکانات اور انسانی بستی کے شعبوں میں دونوں ملکوں کے درمیان باہمی تعاون میں اضافہ ہوگا ۔ دونوں ملک پائیدار، جامع شہری ترقی کو فروغ دینے کے مقصد سے شہروں کو درپیش چیلنجوں کو نمٹنے میں تعاون کریں گے۔ ساتھ ہی ساتھ دونوں ملکوں کے درمیان کاروباری اور تجارتی تعلقات بھی بہتر ہوں گے۔ اس مفاہمت نامے میں کم قیمت اور سستے مکانوں کے علاوہ پانی کی سپلائی اور صفائی ستھرائی، شہری ٹرانسپورٹ اور اسمارٹ شہروں کی ترقی بھی شامل ہوگی۔ ۔۔۔۔۔۔۔۔۔۔۔ م ن۔ح ا۔ن ا۔ (27.03.2019)